REPUBLIKA HRVATSKA
VUKOVARSKO-SRIJEMSKA ŽUPANIJA
 OPĆINA TOVARNIK
 OPĆINSKO VIJEĆE

KLASA:   022-05/21-03/6
URBROJ: 2188/12-04/01-21-6
Tovarnik, 30.9.2021.

Na temelju članka 7. Odluke  o javnim priznanjima Općine Tovarnik ( KLASA: 021-05/16-03/20; URBROJ:2188/12-04-16-1 )  i članak 31. Statuta Općine Tovarnik  ( Službeni vjesnik Vukovarsko-srijemske županije, broj 3/21), temeljem prijedloga predsjednika vijeća upućen Povjerenstvu za dodjelu javnih priznanja Općine Tovarnik, Općinsko vijeće na svojoj 2. sjednici održanoj 30.rujna 2021., donosi

ODLUKU 
 o dodjeli javnog priznanja Općine Tovarnik, 
nagrada za životno djelo Antunu Ivanković

Članak 1.

Ovom se Odlukom dodjeljuje nagrada za životno djelo, Antunu Ivankoviću, za izniman doprinos razvitku i ugledu Općine Tovarnik u području kulture, zaštite ljudskih prava. 
Članak 2.
Obrazloženje odluke je sastavni dio odluke.
Članak 3.
Ova Odluka stupa na snagu danom donošenja i bit će objavljena u Službenom vjesniku Vukovarsko-srijemske županije.

OBRAZLOŽENJE 
NAGRADE ZA ŽIVOTNO DJELO ANTUNU IVANKOVIĆU-ĆIRI

- producent filma o vlč. Ivanu Buriku – mučeniku crkve
- nakladnik romana „Burik“
- producent dokumentarnog filma „Draga Gospa Ilačka“
- izdao roman o junaku domovinskog rata Jeanu Michelu Nicolieru
- nakladnik poštanske marke s likom vlč. Ivana Burika
- organizator memorijalne utrke Vukovar-Tovarnik, a u spomen ubijenog vlč. Ivana Burika
- nakladnik knjige dokumentarne građe o mučeniku vlč. Ivanu Buriku –
„Svjedoci života i smrti Ivana Burika“
- nakladnik Zbornika „Vlč. Ivan Burik svjedok vjere, mučenik crkve“–
stradanje Tovarnika i tovarničke župe 1991.g.
- inicijator podizanja spomenika u centru sela ubijenim tovarničanima u Domovinskom ratu
- nakladnik knjige „Bodljikave pripovijetke“
- producent filma „Sve je bio dobar san“
- nakladnik monografije „Župa Tovarnik“
- producent filma „Gospa od Utočišta“
- producent filma „Krvava berba grožđa“ – stradanja u Lovasu
- producent filma „Dobri pastir fra Flavijan Šolc“
- koautor knjige „Svjedočim“ – obrana i stradanje Općine Tovarnik u Domovinskom ratu
- producent filma „Berak neispričana priča“ – stradanje Berka u Domovinskom ratu;     i za kraj
- producent dokumentarnog filma „Slike iz života ratnika“ – film o istinskom heroju vukovarske obrane, čovjeku velikoga srca, heroju Domovinskog rata, našem tovarničaninu Ivanu Anđeliću-Doktoru.

	Sva ova djela sažeta su u imenu našeg mještanina Antuna Ivankovića-Ćire, rođenog 11. lipnja 1966.god. u Tovarniku, hrvatskog branitelja, pripadnika Vukovarske 4. bojne 3. gardijske brigade ZNG-a, oca dvoje djece.
	Čovjeka koji se nesebično dao u otkrivanju ratnih zločina na našem području za vrijeme Domovinskog rata, čovjeka koji se dugi niz godina kroz svoj rad i zalaganje bori da se istina o stradanju Hrvata u Domovinskom ratu ne zaboravi. Borcu za očuvanje hrvatstva i katoličanstva, aktivnom vijećniku u jednom mandatu Općine Tovarnik, sudionikom i organizatorom Tovarničkog jesenskog festivala. Opunomoćenik nadbiskupa metropolita vrhbosanskog kardinala Vinka Puljića da bude koordinator za projekte humanitarnog predznaka; i još brojne druge inicijative za koje se zalagao, a na korist mještanima Općine Tovarnik.
Kao predsjednik Općinskog vijeća i vijećnik kroz period dva mandata blisko sam surađivao s Antunom i mogu svjedočiti s kojim je žarom i entuzijazmom ulazio u bitke kako bi ostvario zacrtane projekte. I uvijek ih je ostvario.
	Zbog svega navedenog predlažem ovom predstavničkom tijelu Općine Tovarnik da se usvoji Odluka o „Nagradi za životno djelo“ Antunu Ivankoviću-Ćiri.
	Ova nagrada će biti uručena Antunu zajedno sa simboličnom naknadom od 10.000 kuna, a plaketa ima biti postavljena u Općinsku vijećnicu kao trajna uspomena čovjeku koji je afirmirao našu općinu i za kojeg se zna u čitavoj Hrvatskoj, a i šire.

	„Ćiro hvala“ !
PREDSJEDNIK VIJEĆA
Dubravko Blašković